
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Ρύθμιση προϋποθέσεων και διαδικασίας πρόσληψης 
προσωρινών αναπληρωτών και ωρομισθίων εκπαι¬ 
δευτικών. 1 

Τροποποίηση της παρ. 2 του άρθρου 16 του κανονι¬ 
σμού λειτουργίας Δ/σεως και παροχών του ΚΑΦ λι- 
μένος Ξηράς Κορίνθου. 2 

Τροποποίηση των 26438/91 και 5956/94 αποφάσεων 
του Νομάρχη Κορινθίας περί σύστασης Νομικού 
Προσώπου με την επωνυμία «Σχολική Επιτροπή 
Νηπιαγωγείου Κοινότητας Χιλιομοδίου». 3 


Τροποποίηση της 21488/91 απόφασης του Νομάρχη 
Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχο¬ 
λείου Μαψού Κοινότητας Κουτάλά». 4 

Τροποποίηση των 26439/91 και 5955/94 αποφάσεων 
του Νομάρχη Κορινθίας περί σύστασης Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου Κοινότητας Χιλιομοδίου». 5 

Τροποποίηση της 14108/91 απόφασης του Νομάρχη 
Κορινθίας περί σύστασης Νομικού Προσώπου με 
την επωνυμία «Σχολική Επιτροπή Γυμνασίου Κοινό¬ 
τητας Σοφικού». 6 

Τροποποίηση της 14526/91 απόφασης του Νομάρχη 
Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Αγγελοκάστρου». 7 

Τροποποίηση της 18451/91 απόφασης του Νομάρχη 
Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Κοινότητας Σοφικού». 8 

Τροποποίηση των 7983/91 και 10914/94 αποφάσεων 
του Νομάρχη Κορινθίας περί σύστασης Νομικού 
Προσώπου με την επωνυμία «Ενιαία Σχολική Επι¬ 
τροπή Δημοτικού Σχολείου και Νηπιαγωγείου Κλέ- 
νιας». 9 


ΑΠΟΦΑΣΕΙ Σ 

Αριθ. Δ2/15699 (1) 

Ρύθμιση προϋποθέσεων και διαδικασίας πρόσληψης 

προσωρινών αναπληρωτών και ωρομισθίων εκπαιδευ¬ 
τικών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α. Τις διατάξεις της παραγράφου 3 του άρθρου 17 του 
Ν. 1566/1985, όπως τροποποιήθηκε από τις διατάξεις της 
παρ. 3του άρθρου 46 του Ν.2413/1996 (ΦΕΚ 124τ.Α’) και 
τις διατάξεις του άρθρου 6 του Ν.2525/1997 (ΦΕΚ 188 
τ·Α). 

β. Τη διαπίστωση ότι από τις διατάξεις της απόφασης 
αυτής δεν προκαλείται δαπάνη εις βάρος του προϋπολο¬ 
γισμού και 

γ. Την αριθμ. ΣΤ5/9/1996 (ΦΕΚ 121 τ,Β') απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων, με την οποία μεταβιβάζονται αρμοδιότη¬ 
τες στον Υφυπουργό, αποφασίζουμε: 

Ρυθμίζουμε τις προϋποθέσεις και τη διαδικασία πρό¬ 
σληψης προσωρινών αναπληρωτών και ωρομισθίων εκ¬ 
παιδευτικών ως ακολούθως: 

Άρθρο 1 

ΠΡΟΫΠΟΘΕΣΕΙΣ ΠΡΟΣΛΗΨΗΣ 

1. Από τις διατάξεις του άρθρου 17 του Ν. 1566/1985 
προβλέπεται ότι αν για οποιαδήποτε αιτία απουσιάζουν 
από τα σχολεία εκπαιδευτικοί της Δευτεροβάθμιας Εκ¬ 
παίδευσης. καθώς επίσης αν υπάρχουν άλλες έκτακτες 
ανάγκες λειτουργίας των σχολείων, που δημιουργούνται 
κατά τη διάρκεια του σχολικού έτους, προσλαμβάνονται 
με αίτησή τους προσωρινοί αναπληρωτές με σχέση εργα¬ 
σίας ιδιωτικού δικαίου ορισμένου χρόνου. 

2. Η πρόσληψη ωρομίσθιου προσωπικού επιτρέπεται αν 
στο ίδιο σχολείο ή στα σχολεία της ίδιας ή γειτονικής πό¬ 
λης ή κωμόπολης οι προβλεπόμενες ώρες διδασκαλίας 
και ασκήσεων δεν δικαιολογούν το διορισμό μόνιμου εκ¬ 
παιδευτικού ή αν οι ώρες αυτές δεν καλύπτονται από μό¬ 
νιμους εκπαιδευτικούς και εφόσον οι καθηγητές της ίδιας 
ειδικότητας έχουν καλύψει το υποχρεωτικό ωράριο διδα¬ 
σκαλίας τους. 

3. Δικαίωμα υποβολής αίτησης για πρόσληψη ως προ¬ 
σωρινοί αναπληρωτές ή ωρομίσθιοι έχουν όσοι υπάγο¬ 
νται στις παρακάτω περιπτώσεις, εφόσον δεν είναι ιδιο¬ 
κτήτες ή διευθυντές ιδιωτικών σχολείων και φροντιστη¬ 
ρίων ή διδάσκοντες σ' αυτά: 

α) Όσοι είναι εγγεγραμμένοι στους πίνακες διοριστέων 
εκπαιδευτικών του Ν. 1566/1985 και του Ν.2525/1997 κα¬ 
θώς και όσοι έχουν τα απαιτουμενα από το νόμο τυπικά 
και ουσιαστικά προσόντα για διορισμό ως εκπαιδευτικοί 
στη Δημόσια Δευτεροβάθμια Εκπαίδευση αλλά δεν περι¬ 
λαμβάνονται στους προμνησθέντες πίνακες διοριστέων, 
Προκειμένου για πλήρωση θέσεων κλάδου ΠΕ16 και όσοι 
περιλαμβάνονται στον ισχύοντα πίνακα επιτυχίας που συ- 
ντάσσεται ύστερα από σχεπκό διαγωνισμό που διενερ- 
γείται σύμφωνα με τις διατάξεις του άρθρου 12Β του 
Ν.2552/1997. 

β) Όσοι έχουν τα προσόντα διορισμού εκτός από το 
Παιδαγωγικό πτυχίο της ΣΕΛΕΤΕ ή πτυχίο Παιδαγωγικής 
Ακαδημίας (ή Παιδαγωγικών Τμημάτων Π/θμιας Εκπ/σης 
4ετούς φοίτησης) ή Σχολής Νηπιαγωγών ή καθηγητικής 
Σχολής Α.Ε.Ι. της ημεδαπής ή της αλλοδαπής αναγνωρι¬ 
σμένο από το ΔΙΚΑΤΣΑ. Οι υποψήφιοι της κατηγορίας αυ¬ 
τής υποβάλλουν αίτηση ακόμα κι αν έχουν υπερβεί το 
όριο ηλικίας διορισμού. 

4. Ειδικά για τα Μουσικά Σχολεία υποψήφιοι για διορι¬ 
σμό ως προσωρινοί αναπληρωτές ή ωρομίσθιοι: 

ί. Σε θέσεις εκπ/κών γενικών μαθημάτων είναι οι υποψή¬ 
φιοι των περιπτώσεων (α) και (β) της προηγούμενης πα¬ 
ραγράφου εφόσον έχουν και τίτλο σπουδών αναγνωρι¬ 
σμένου από το Κράτος Μουσικού Εκπ/κού Ιδρύματος ή 
τεκμηριωμένη καλλιτεχνική εμπειρία και 

ϋ. Σε θέσεις εκπαιδευτικών κλάδου ΠΕ 16 όσοι είναι εγ¬ 
γεγραμμένοι στους πίνακες διοριστέων του κλάδου αυ¬ 
τού. όσοι περιλαμβάνονται στον ισχύοντα πίνακα επιτυ¬ 
χίας κλάδου ΠΕ 16 Μουσικής που συντάσσεται ύστερα 
από διαγωνισμό σύμφωνα με τις διατάξεις του άρθρου 
12Β τουΝ.2552/1997 και ιδιώτες με τα εξής προσόντα δι¬ 
δασκαλίας κατά μάθημα: 

1. Για το μάθημα των Θεωρητικών της Μουσικής (Μου¬ 
σική Θεωρία και Πράξη): πτυχίο αντίστιξης ή φούγκας ή 
δίπλωμα σύνθεσης. 

2. Για το μάθημα της Ελληνικής Παραδοσιακής Μουσι¬ 
κής: δίπλωμα Βυζαντινής Εκκλησιαστικής Μουσικής. 

3. Για το μάθημα της Διεύθυνσης Χορωδιακών και Ορ- 
χηστρικών Συνόλων: απαιτούνται τα αντίστοιχα προσό¬ 
ντα, δηλαδή τίτλοι του αντικειμένου αυτού της ημεδαπής 
ή της αλλοδαπής, αναγνωρισμένοι από ίο ΔΙ ΚΑΤΣΑ. 

4. Γ ια το μάθημα των Ευρωπαϊκών Μουσικών Οργάνων: 
δίπλωμα οργάνου. 

5. Για το μάθημα των Παραδοσιακών Μουσικών Οργά¬ 
νων: τα προβλεπόμενα στη περίπτωση 2 τυπικά προσόντα 
και τεκμηριωμένη γνώση και ενασχόληση με το παραδο¬ 
σιακό όργανο. 

Άρθρο 2 

ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΗΣ - ΔΙΚΑίΟΛΟΓΗΤΙΚΑ 

1. Όσοι επιθυμούν να προσληφθούν ως προσωρινοί 
αναπληρωτές ή ωρομίσθιοι υποβάλλουν αίτηση σε ειδικό 
έντυπο, κατάλληλο για μηχανογραφική επεξεργασία, σε 
οποιαδήποτε Διεύθυνση Δευτεροβάθμιας Εκπαίδευσης 
από 10 έως 31 Μαΐου κάθε χρόνο, αυτοπροσώπως ή με 
νόμιμα εξουσιοδοτημένο πρόσωπο. Στον αιτούντα χορη¬ 
γείται άμεσα αντίγραφο της αίτησης του. 


Ειδικά για τις αιτήσεις πρόσληψης για το σχολικό έτος 
1999-2000 η παραπάνω προθεσμία αρχίζει στις 20 Μαΐου 
και λήγει στις 10 Ιουνίου 1999. 

2. Οι υποψήφιοι έχουν δικαίωμα υποβολής μόνο μίας αί¬ 
τησης και μόνον σε μία Διεύθυνση Δ.Ε. Με την αίτηση αυ¬ 
τή δηλώνουν μέχρι δέκα (10) Διευθύνσεις Δ.Ε., στις οποί¬ 
ες επιθυμούν να προσληφθούν ως προσωρινοί αναπλη¬ 
ρωτές ή ωρομίσθιοι. Όσοι περιλαμβάνονται και στους 
δύο πίνακες διοριστέων (Ν. 1566/85 και Ν 2525/97) έχουν 
δικαίωμα να υποβάλουν ξεχωριστή για κάθε πίνακα αίτη¬ 
ση και να δηλώσουν δέκα (10) Διευθύνσεις Εκπαίδευσης 
με κάθε αίτησή τους. 

3. Ειδικά οι υποψήφιοι, των οποίων ο ή η σύζυγος διορί¬ 
ζεται ως μόνιμος εκπαιδευτικός, δύνανται κατ’ εξαίρεση 
να υποβάλουν αίτηση μέσα σε δέκα (10) ημέρες από τη 
γνωστοποίηση του διορισμού του (της) συζύγου στην ίδια 
Διεύθυνση κατά παρέκκλιση των προβλεπομένων στην 
προηγούμενη παράγραφο. 

4. Η αίτηση επεχει θέση υπεύθυνης δήλωσης του άρ¬ 
θρου 8 του Ν.1599/1986. Η ανακρίβεια των δηλουμένων 
σ αυτή στοιχείων επισύρει τη διαγραφή του υποψηφίου 
από τους πίνακες ή την απόλυσή του, εάν έχει προσλη- 
φθεί, και τις προβλεπόμενες από τις κείμενες διατάξεις 
κυρώσεις. Στην αίτηση δηλώνονται (ί) τα στοιχεία ταυτό¬ 
τητας του υποψηφίου (ϋ) τα τυπικά και ουσιαστικά προ¬ 
σόντα του αιτούντος και ο χρόνος διδακτικής ή επαγγελ¬ 
ματικής εμπειρίας και (ίϋ) λοιπές πληροφορίες που αφο¬ 
ρούν στον αιτούντα όπως: (α) ότι δεν διώκεται ποινικά ή 
δεν έχει καταδικαστεί για αδίκημα, το οποίο αποτελεί, 
σύμφωνα με τον Υπαλληλικό Κώδικα, κώλυμα διορισμού 
στο Δημόσιο και (β) ότι ανήκει σε ειδική κατηγορία, η 
οποία δικαιολογεί την πρόταξή του στους πίνακες. Με την 
ίδια αίτηση αναλαμβάνει την υποχσέωση ότι θα προσκο¬ 
μίσει: (α) αντίγραφο ποινικού μητρώου, (β) πιστοποιητικό 
υγείας από πρωτοβάθμια υγειονομική επιτροπή, Κρατικό 
Νοσοκομείο ή Κέντρο Υγείας σε χρονικό διάστημα ενός 
μηνάς από την ημερομηνία πρόσληψής του και (γ) τα δι- 
καιολογητικά που νομιμοποιούν την πρόταξή του στους 
πίνακες και τα δικαιολογητικά που αποδεικνύουν ότι έχει 
τα δηλωθέντα στην αίτηση τυπικά και ουσιαστικά προσό¬ 
ντα και τη δηλωθείσα διδακτική ή επαγγελματική εμπει¬ 
ρία, την ημέρα που θα κληθεί για να υπογράψει τη σύμ¬ 
βαση πρόσληψής του. 

Οι αιτούντες θα πρέπει να έχουν τα απαιτουμενα τυπικά 
και ουσιαστικά προσόντα κατά την ημερομηνία κατάθε¬ 
σης της αίτησης πρόσληψης, εκτός από ίο πιστοποιητικό 
στρατού και το πτυχίο ΠΑΤΕΣ της ΣΕΛΕΤΕ το οποίο μπο¬ 
ρούν να επικαλεσθούν μέχρι την ημερομηνία κύρωσης 
των πινάκων. 

5. Υποψήφιες κυοφορούσες δεν υποχρεούνται να υπο¬ 
βάλουν πιστοποιητικό υγείας. 

6. Οι υποψήφιοι κλάδου ΠΕΙ6 Μουσικής, καθώς και οι 
υποψήφιοι γενικών μαθημάτων, που επιθυμούν να προ¬ 
σληφθούν στα Μουσικά Σχολεία ως προσωρινοί αναπλη¬ 
ρωτές ή ωρομίσθιοι, με την αίτησή ι ούς υποβάλλουν ανα¬ 
λυτικό βιογραφικό σημείωμα και τα απαιτουμενα δικαιο- 
λογητικά (τίτλοι σπουδών - καλλιτεχνική εμπειρία) 
σύμφωνα με τα προβλεπόμενα στην παράγρ. 4ιι του άρ¬ 
θρου 1, τα οποία στη συνέχεια η οικεία Δ/νση Δ/θμιας 
Εκπ/σης διαβιβάζει στην Καλλιτεχνική Επιτροπή στην Κ.Υ. 
του ΥΠ.Ε.Π.Θ., που εισηγείται για την κατάρτιση των σχε¬ 
τικών πινάκων. 

Οι υποψήφιοι που επικαλούνται προϋπηρεσία σε ανα- 


ι 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


11 195 


γνωρισμένο μουσικό εκπ/κό ίδρυμα υποβάλλουν βεβαίω¬ 
ση , επικυρωμένη για το περιεχόμενό της από τη Δ/νση Κα¬ 
λών Τεχνών,Τμήμα Μουσικής του ΥΠ.ΠΟ 

7. Όοοι δεν υποβάλλουν μέσα στην προβλεπόμενη 
προθεσμία τα δικαιολογητικά που αναφέρονται στην πα¬ 
ράγραφο 4 του άρθρου αυτού απολύονται με απόφαση 
του αρμοδίου Προϊσταμένου ύστερα από πρόταση του οι¬ 
κείου Περιφερειακού Υπηρεσιακού Συμβουλίου. Επίσης, 
με την ίδια διαδικασία διαγράφονται από τον πίνακα όσοι 
δεν υποβάλουν εντός ευλόγου χρόνου τα προμνησθέντα 
δικαιολογητικά, εφόσον τους ζητηθούν από το οικείο Πε¬ 
ριφερειακό Συμβούλιο, προκειμένου να εξεταστεί ένστα¬ 
ση κατά της σειράς ή της εγγραφής τους στον πίνακα. 

8. Όσοι υποβάλλουν, κατά παράβαση της παρ. 2 του 
άρθρου αυτού, περισσότερες της μιας αιτήσεις λαμβάνε- 
ται υπόψη η πρώτη αίτηση. 

Άρθρο 3 

ΣΥΝΤΑΞΗ - ΚΥΡΩΣΗ ΠΙΝΑΚΩΝ 

1. Η διαδικασία παραλαβής και μηχανογραφικής επε¬ 
ξεργασίας των αιτήσεων και η δημιουργία μηχανογραφι¬ 
κού αρχείου γίνεται από τη μηχανογραφημένη μονάδα 
που λειτουργεί στη Διεύθυνση Δ.Ε., επικαυρούμενη στο 
έργο της από τους αρμόδιους ΠΛΗΝΕΤ. Εφόσον δεν λει¬ 
τουργεί μηχανογραφημένη μονάδα στη Διεύθυνση, το 
έργο αυτό διεξάγεται από τους υπεύθυνους ΠΛΗΝΕΤ. οι 
οποίοι επικουρούνται στο έργο τους από εκπ/κούς που 
διατίθενται για το σκοπό αυτό με απόφαση του προϊστα¬ 
μένου της Δ/νσης. 

2. Εντός δέκα {10) ημερών από τη λήξη της προθεσμίας 
υποβολής των αιτήσεων οι προϊστάμενοι των Δ/νσεων 
Δ/θμιας Εκπαίδευσης αποστέλλουν στην Κ.Υ. του 
ΥΠ.Ε.Π.Θ- Δ./νση Προσωπικού Δ'θμιας Εκπ/σης πίνακα 
των υποψηφίων σε ηλεκτρονική και έντυπη μορφή (Δι¬ 
σκέτα 35“ - μορφή αρχείου Α50ΙΙ). 

3. Η Δ/νση Προσωπικού Δ/θμιας Εκπ/σης της Κ.Υ. του 
ΥΠ.Ε.Π.Θ, μέχρι τέλος Ιουνίου συντάσσει και αποστέλλει 
στις Διευθύνσεις Εκπαίδευσης τους παρακάτω πίνακες 
κατά κλάδο και ειδικότητα, όπου απαιτείται: 

ί) Πίνακες κατά κλάδο προσωρινών αναπληρωτών - 
ωρομισθίων με ένδειξη Α1, που περιλαμβάνει όσους είναι 
εγγεγραμμένοι στους πίνακες διοριστέων του Νόμου 
1566/1985. Στους πίνακες αυτούς προτάσσονται: 1) οι 
πάσχοντες από ομόζυγο μεσογειακή αναιμία 2) όσοι 
έχουν βεβαίωση παρακολούθησης εισαγωγικής επιμόρ¬ 
φωσης (ΠΕΚ). Λοιποί υποψήφιοι που υπάγονται σε ευερ¬ 
γετικές διατάξεις προτάσσονται των υποψηφίων του 
έτους τους, εφόσον φυσικά δεν έχουν ληφθεί υπόψη οι 
ευεργετικές διατάξεις κατά την κατάρτιση των πινάκων 
διοριστέων. 

ϊί) Πίνακες κατά κλάδο προσωρινών αναπληρωτών - 
ωρομισθίων με ένδειξη Α2, που περιλαμβάνει όσους είναι 
εγγεγραμμένοι στους πίνακες διοριστέων του 
Ν.2525/1997. 

ίϋ) Πίνακες κατά κλάδο προσωρινών αναπληρωτών - 
ωρομισθίων με ένδειξη Β, που περιλαμβάνει τους λοιπούς 
υποψηφίους. Η σειρά των υποψηφίων στους πίνακες αυ¬ 
τούς γίνεται με βάση την ημερομηνία κτήσης του πτυχίου 
τους και σε περίπτωση ίδιας ημερομηνίας, από το χρόνο 
διδακτικής - επαγγελματικής πείρας, σε περίπτωση δε 
που συμπίπτει και το κριτήριο αυτό από το βαθμό του πτυ¬ 
χίου τους. Η πείρα σε όλες τις περιπτώσεις αποδεικνυεται 
από βεβαίωση του εργοδότη και επίσημο φωτοαντίγραφο 


του βιβλιαρίου ενσήμων. Από τη βεβαίωση θα πρέπει να 
προκύπτει ο χρόνος και το αντικείμενο απασχόλησης. 
Στους πίνακες με την ένδειξη Β προτάσσονται όλων των 
υποψηφίων όσοι πάσχουν από ομόζυγο μεσογειακή αναι¬ 
μία (άρθρο 8 παρ. 3 Ν. 1894/90) που αποδεικνύεται με πι¬ 
στοποιητικό υγείας από Α/θμια Υγειονομική Επιτροπή, 
Κρατικό Νοσοκομείο ή Κέντρο Υγείας και στη συνέχεια 
προτάσσονται των υποψηφίων του έτους τους ή αυτών 
που έχουν τα ίδια τυπικά και ουσιαστικά προσόντα. 

(ί) οι υποψήφιοι - σύζυγοι ή τέκνα θανόντων από τρομο¬ 
κρατικές ενέργειες (άρθρο 8 παρ. 15 Ν.2158/93} 

(ϋ) οι κάτοχοι διδακτορικού διπλώματος (εφόσον δεν 
αποτελεί τυπικό προσόν διορισμού) 

(ίϋ) τα θύματα πολέμου ή εθνικής αντίστασης ή ειρηνι¬ 
κής περιόδου και τα τέκνα τους, 

(ιν) οι ανάπηροι πολέμου ή εθνικής αντίστασης ή ειρηνι¬ 
κής περιόδου και τα τέκνα τους. Τέκνα θυμάτων και ανα¬ 
πήρων πολέμου θεωρούνται μόνο τα τέκνα θυμάτων και. 
αναπήρων οπλιτών των εξομοιουμένων με αυτούς και 
όχι αξιωματικών, 

(ν) οι πολύτεκνοι και 
(νϊ) τα τέκνα πολυτέκνων, 

εφόσον οι παραπάνω ιδιότητες αποδεικνύονται με επί¬ 
σημα έγγραφα, τα οποία κατά περίπτωση είναι τα ακό¬ 
λουθο: 

(ί) Βεβαίωση της αρμόδιας Αστυνομικής Δ/νσης. 

{π) Επίσημο αντίγραφο και, εφόσον είναι τίτλος από 
ίδρυμα της αλλοδαπής βεβαίωση αναγνώρισης από το ΔΙ- 
ΚΑΤΣΑ 

(ίϋ) και (ίν) Βεβαίωση από το ΔΕΠΑΘΑ ή από το Γενικό 
Λογιστήριο τους Κράτους. 

(ν) και <νί) Βεβαίωση από την Ανώτατη Συνομοσπονδία 
Πολυτέκνων Ελλάδας (ΑΣΠΕ) ή πιστοποιητικό οικογενεια¬ 
κής κατάστασης που εκδίόεται από δήμους ή κοινότητες. 

4 Ο προϊστάμενος της Διεύθυνσης Εκπαίδευσης προβαί¬ 
νει σε ανάρτηση των κατά την παράγραφο 3 πινάκων κα.κα- 
λεί τους ενδιαφερομένους να υποβάλουν ένσταση κατά του 
κύρους της εγγραφής ή της σειράς εγγραφής υποψηοίου 
ενώπιον του οικείου ΠΥΣΔΕ μέσα σε αποκλειστική προθε¬ 
σμία δέκα (10) ημερών από την ημερομηνία ανάρτησης, 
που βεβαιώνεται με σχετικό πρακτικό που υπογράφεται 
από τον προϊστάμενο της Διεύθυνσης. Μετά την εξάντληση 
της προθεσμίας αυτής το Συμβούλιο προβαίνει στην εξέτα¬ 
ση τυχόν υποβληθεισών ενστάσεων, επιφέρει τις τυχόν ανα¬ 
γκαίες μεταβολές ύστερα από ειδική αιτιολογία, διαγράφει 
όσους έχουν διορίστε; και αναλάβει υπηρεσία ως μόνιμοι 
εκπαιδευτικοί λειτουργοί και κυρώνει τους πίνακες με σχε¬ 
τική απόφασή του. Η απόφαση αυτή κοινοποιείται άμεσα 
στη Διεύθυνση Προσωπικού Δευτεροβάθμιας Εκπαίδευ¬ 
σης της Κ.Υ. του ΥΠ.Ε.Π.Θ. Η σχετική διαδικασία ολοκλη¬ 
ρώνεται το αργότερο μέχρι 20 (ουλίου κάθε χρόνο 

Άρθρο 4 

ΔΙΑΔΙΚΑΣΙΑ ΠΡΟΣΛΗΨΗΣ 

1. Τα Π.Υ.Σ.Δ.Ε., πριν από τις προσλήψεις προσωρινών 
αναπληρωτών ή ωρομισθίων, προβαίνουν στην ανακοίνω¬ 
ση με ανάρτηση στους σχετικούς πίνακες των Διευθύνσε¬ 
ων των κενών θέσεων κατά ειδικότητα και κατηγορία σχο¬ 
λείων (δυσπρόσιτα ή μη) που πρόκειται να καλύψουν βά¬ 
σει των πιστώσεων που τους έχουν εγκριθεί. Μέχρι την 
κάλυψη των θέσεων αυτών, οι υποψήφιοι κατά τη σειρά 
εγγραφής τους στους πίνακες έχουν δικαίωμα επιλογής 
της θέσης που επιθυμούν να προσληψθούν. Σημειώνεται 

ότι για την περίπτωση πρόσληψης προσωρινών αναπλη¬ 
ρωτών, δυσπρόσιτα σχολεία είναι όσα αναφέρονται στις 
αριθμ. Δ2/15994/5-8-93 (ΦΕΚ634τ.Β793)καΐΔ2/5727/22- 
6-98 (ΦΕΚ 675 Τ.Β798) Υπουργικές Αποφάσεις. 

2. Η πρόσληψη των υποψηφίων γίνεται κατ' αρχήν από 
τους πίνακες Α1 και Α2, τηρούμενων των κατά κλάδο πο¬ 
σοστών πρόσληψης που προβλέπονται από τους 
Ν. 1566/1985 και Ν.2009/92, καθώς και τα ποσοστά πρό¬ 
σληψης από τους πίνακες του Ν. 1566/1985 και του Ν. 
2525/97. Σε περίπτωση αδυναμίας κάλυψης των ποσο¬ 
στών, συνολικά ή μερικά, από τον ένα πίνακα (Ν. 1566/85), 
τα ποσοστά αυτά καλύπτονται από τον άλλο (Ν.2525/97} 
και αντιστρόφως. Από τον πίνακα Β γίνεται πρόσληψη μό¬ 
νο αν διαπιστωθεί από το αρμόδιο Συμβούλιο ότι δεν 
υπάρχουν, ή δεν προσφέρονται για πρόσληψη σε θέσεις 
προσωρινών αναπληρωτών ή ωρομισθίων, υποψήφιοι 
που περιλαμβάνονται στους πίνακες Α1 και Α2. Κατά την 
πρόσληψη προσωρινών αναπληρωτών ή ωρομισθίων από 
τον πίνακα Β προηγούνται όσοι έχουν πτυχίο ΠΑΤΕΣ/ΣΕ- 
ΛΕΤΕ ή πτυχίο Παιδαγωγικής Ακαδημίας {ή Παιδαγωγι¬ 
κών Τμημάτων Α/θμιας Εκπ/σης 4ετούς φοίτησης) ή Σχο¬ 
λής Νηπιαγωγών ή Καθηγητικής Σχολής Α.Ε.Ι. της ημεδα¬ 
πής ή της αλλοδαπής αναγνωρισμένο από το ΔΙΚΑΤΣΑ και 
τηρούνται τα από την ισχύουσα νομοθεσία προβλεπόμε- 
να κατά κλάδο ποσοστά πρόσληψης. Μεταξύ των υποψη¬ 
φίων κλάδου ΠΕ16 Μουσικής κατά την πρόσληψη προη¬ 
γούνται οι εγγεγραμμένοι στους πίνακες διοριστέων του 
κλάδου ΠΕ16 από τους περιλαμβανόμενους στον ισχύο- 
ντα πίνακα επιτυχίας, 

3. Σε περίπτωση διδασκαλίας του μαθήματος με πρώτη 
ανάθεση από τττυχιούχους διαφόρων κλάδων και διαφό¬ 
ρων ειδικοτήτων, η πρόσληψη θα γίνεται κατ’ ισομοιρίατου 
αριθμού των Θέσεων. Εφόσον για οποιονδήποτε λόγο δεν 
είναι δυνατή η πρόσληψη με τον τρόπο αυτό, οι θέσεις κα¬ 
λύπτονται ανάλογα με το κριτήριο κατάταξης των υποψη¬ 
φίων σε σειρά από τους αρχάιότερους υποψηφίους που εί¬ 
ναι εγγεγραμμένοι στους πίνακες ή από τους έχοντες την 
περισσότερη εμπειρία ή από το βαθμό του πτυχίου τους. 

4. Κατά την πρόσληψη μεταξύ αυτών που έχουν τα ίδια 
τυπικά και ουσιαστικά προσόντα προηγούνται όσοι από 
τους υποψηφίους έχουν εκπληρώσει τις στρατιωτικές 
τους υποχρεώσεις, σύμφωνα με τις διατάξεις που ισχύ¬ 
ουν για το διορισμό του μόνιμου εκπαιδευτικού. 

5. Οι προσωρινοί αναπληρωτές προσλαμβάνονται με 
πλήρες ωράριο. Είναι δυνατό να προσλαμβάνονται και με 
μειωμένο ωράριο που αντιστοιχεί στο μισό τουλάχιστον 
του υποχρεωτικού ωραρίου διδασκαλίας του πρωτοδιό¬ 
ριστου εκπαιδευτικού εφόσον συντρέχουν οι προϋποθέ¬ 
σεις της παρ. 2του άρθρου 17 του Ν.1566/1985. 

6. Οι προσωρινοί αναπληρωτές για τη συμπλήρωση του 
ωραρίου τους μπορεί να αποσπώνται ή να διατίθενται σε 
άλλα σχολεία σύμφωνα με τη διαδικασία της παρ. 1 και 2 
περ. Γ του άρθρου 16 και της παρ. 14 του Ν. 1566/1985 
(βλ. παρ. 21 του άρθρου 14 του ίδιου νόμου). 

7. Οι υποψήφιοι ειδοποιούνται με τηλεγράφημα ότι μπο¬ 
ρούν να προσέλθουν και να αναλάβουν υπηρεσία. Για 
τους υποψηφίους που αποδέχονται εγγράφως την πρό¬ 
σληψή τους σε μία Διεύθυνση, οφείλει ο προϊστάμενος 
της Διεύθυνσης αυτής να ειδοποιήσει εγγράφως σχετικά 
τους προϊσταμένους των λοιπών Διευθ ύνσεων και την αρ¬ 
μόδια υπηρεσία στην Κ.Υ. του ΥΠΕΓΙΘ, οι οποίοι στη συ¬ 
νέχεια προβαίνουν στη διαγραφή των υποψηφίων αυτών 


από τους πίνακες διοριστέων αναπληρωτών ή ωρομι¬ 
σθίων της Διεύθυνσής τους. Στη διαγραφή των υποψη¬ 
φίων από όλους τους πίνακες προβαίνουν οι προϊστάμε¬ 
νοι και στην περίπτωση που διαπιστώσουν ότι η αίτηση - 
υπεύθυνη δήλωση του υποψηφίου περιέχει ανακρίβειες. 
Η παραπάνω διαπίστωση μετά την πρόσληψη του υποψη¬ 
φίου αποτελεί σπουδαίο λόγο καταγγελίας της σύμβασης 
και απόλυσης του εκπαιδευτικού. Όσοι καλούνται και δεν 
αποδέχονται την πρόσληψή τους δεν διαγράφονται από 
τους πίνακες, αλλά τοποθετούνται στο τέλος των υποψη¬ 
φίων του ίδιου πίνακα της ίδιας Διεύθυνσης. 

8. Υποψήφιοι που δηλώνουν ότι επιθυμούν να προσλη- 
φθούν σε δυσπρόσιτο σχολείο, προσλαμβάνονται κατά 
παρέκκλιση της σειράς του πίνακα. Εφόσον οι υποψήφιοι 
για την ίδια θέση είναι περισσότεροι του ενός, μεταξύ 
τους διατηρείται η σειρά τους στον πίνακα από τον οποίο 
προέρχονται. 

Αρθρο 5 

ΜΕΤΑΒΑΤΙΚΕΣ ΔΙΑΤΑΞΕΙΣ 

Για τους κλάδους ΠΕ19 και ΠΕ20 Πληροφορικής, εφό¬ 
σον δεν υπάρχουν ή δεν προσφέρονται υποψήφιοι από 
τους εγγεγραμμένους στους πίνακες διοριστέων των ως 
άνω κλάδων του Ν. 1566/85 και του Ν.2525/97, μπορούν 
να προσλαμβάνονται ως προσωρινοί αναπληρωτές ή 
ωρομίσθιοι ιδιώτες που έχουν τα προσόντα των στοιχείων 
α', β", γ', δ' και ε' του άρθρου 1 και των στοιχείων α', β' και 
γ' του άρθρου 2 του Π.Δ/τος 118/95, μετά και τη ρύθμιση 
του Ν.2454/97 (άρθρο 12, παρ. 2), εκτός από το Παιδα¬ 
γωγικό Πτυχίο της ΠΑΤΕΣ της ΣΕΛΕΤΕ κλπ. και ανεξάρ¬ 
τητα από το χρόνο κτήσης των προσόντων αυτών. 

Από την ημερομηνία δημοσίευσης της Απόφασης αυ¬ 
τής στην Εφτφ -ρ·δα της Κυβερνήσεως καταργούνται οι 
αριθμ.Δ2/12616/1996 (ΦΕΚ 533 τ.Β ) και Δ2/10967/1998 
(ΦΕΚ 1095/Β) Αποφάσεις. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 1999 

Ο ΥΦΥΠΟΥΡΓΟΙ 

ΙΩΑΝΝΗΣ ΑΝΘΟΠΟΥΛΟΣ 

- «- 

Αρίθ. 5569 (2) 

Τροποποίηση της παρ. 2 του άρθρου 16 του κανονισμού 
λειτουργίας Δ/σεως και παροχώντου ΚΑΦ λιμένος Ξη¬ 
ρός Κορίνθου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Κωδ. Ν. 5167/1932 περί ρυθμίσεως 
των εις τους λιμένας φορτ/κών εργασιών κ.λπ. όπως τρο¬ 
ποποιήθηκαν από το Ν.Δ. 1254/49. 

2. Τις διατάξεις των Ν.2218/94 Ίδρυση Νομ/κήςΑυτ/σης 
κ.λπ. και Ν. 2240/94 Συμπλήρωση των διατάξεων για τη 
Νομ/κή Αυτ/ση. 

3. Τις διατάξεις του άρθρου 14 του Ν. 2399/96 Υλοποίη¬ 
ση της εισοδηματικής πολιτικής έτους 1996 και του άρ¬ 
θρου 20 του Ν. 2386/96. 

4. Το αριθ. 4/19.2.99 πρακπκό της ΔΕ/ΚΑΦ Λιμένος =η- 
ράς Κορίνθου. 

5. Το αριθ. 10833/23.3.1999 έγγραφο του Υπ. Εργασίας 
και Κοιν. Ασφαλίσεων. 

6. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολογι¬ 
σμού. 

7. Την οικονομική δυνατότητα του ΚΑΦ Λιμένος Ξηράς 
Κορίνθου, αποφασίζουμε: 

Εγκρίνουμετηντροποποίηση της παρ. 2του άρθρου 16 
του Κανονισμού Λειτουργίας και Παροχών του ΚΑΦ Λιμέ¬ 
νος Ξηράς Κορίνθου, που εγκρίθηκε με την με αριθ. 

115544/7062/65 απόφαση του Υπουργού Εργασίας και 
τροποποιήθηκε μεταγενέστερα ως ακολούθως: 

- Για όσους έχουν (10) έτη συμμετοχής στο ΚΑΦ Λιμένος 
Ξηράς Κορίνθου 2.504.919 δρχ. δύο εκατομμύρια πεντα¬ 
κόσιες τέσσερις χιλιάδες ενιακόσιες δέκα εννέα δραχ¬ 
μές. 

- Για κάθε έτος συ μμετοχής από το 11 ο μέχρι και το 20ο 
422.633 δρχ. τετρακόσιες είκοσι δύο χιλιάδες εξακόσιες 
τριάντα τρεις δρχ. 

- Γ ια κάθε έτος συμμετοχής από το 21ο μέχρι και το 30ο 
440.021 δρχ. τετρακόσιες σαράντα χιλιάδες είκοσι μία 

δρχ. 

- Για κάθε έτος συμμετοχής πέραν του τριακοστού 
390.022 δρχ. τριακόσιες ενενήντα χιλιάδες είκοσι δύο 

δρχ. 

- Το ανώτατο όριο της εφάπαξ αποζημίωσης δεν δύνα- 
ται να υπερβαίνει το ποσό των 13.081.198 δρχ. δέκα τριών 
εκατομμυρίων ογδόντα μία χιλιάδων εκατόν ενενήντα 
οκτώ δραχμών. 

Κλάσμα του χρόνου μεγαλύτερο των (6) έξι μηνών υπο¬ 
λογίζεται ως ολόκληρος χρόνος για τον υπολογισμό της 
προσαύξησης όχι όμως και για την θεμελίωση δικαιώμα¬ 
τος για τη χορήγηση της παροχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 28 Απριλίου 1999 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 4622 (3) 

Τροποποίηση των 26438/91 και 5956/94 αποφάσεων του 
Νομάρχη Κορινθίας περί σύστασης Νομικού Προσώ¬ 
που με την επωνυμία «Σχολική Επιτροπή Νηπιαγωγεί¬ 
ου Κοινότητας Χιλιομοδίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 περί 
κωδικοποίησης σε ενιαίο κείμενο των ισχυουσών διατάξε¬ 
ων του Δ.Κ.Κ. και 5 παρ. 8 Ν. 1894/90 και Ν. 2539/97. 

2. Τις διατάξεις του άρθρου 27 του Ν. 2081/92 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις. 

3. Τις αριθμ. 26438/91 και 5956/94 αποφάσεις του Νο¬ 
μάρχη Κορινθίας περί σύστασης Νομικού Προσώπου με 
την επωνυμία «Σχολική Επιτροπή Νηπιαγωγείου Κοινότη¬ 
τας Χιλιομοδίου». 

4. Την αριθμ. 47/99 νόμιμα ληφθείσα απόφαση του Δη¬ 


μοτικού Συμβουλίου Τενέας περί τροποποίησης της συ¬ 
στατικής πράξης του Νομικού Προσώπου, αποφασίζου¬ 
με: 

Τροποποιούμε τις 26438/91 και 5956/94 αποφάσεις ίου 
Νομάρχη Κορινθίας περί σύστασης Νομικού Προσώπου 
με την επωνυμία «Σχολική Επιτροπή Νηπιαγωγείου Κοι¬ 
νότητας Χιλιομοδίου» κατά το μέρος που αφορά την επω¬ 
νυμία και τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Σχολι¬ 
κή Επιτροπή Νηπιαγωγείου Δημοτικού Διαμερίσματος Χι- 
λιομοδίου Δήμου Τενέας». 

2. Το Νομικό Πρόσωπο θα διοικείται από Διοικητικό 
Συμβούλιο σύμφωνα με τις διατάξεις του άρθρου 203 
παρ. 3 του Π.Δ. 410/95 και αυτές του άρθρου 5 παρ. 8 του 
Ν. 1894/90. 

Κατά τα λοιπά ισχύουν ως έχουν οι αριθμ. 26438/91 και 
5956/94 αποφάσεις του Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Τενέ¬ 
ας· 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 16 Απριλίου 1999 

Με εντολή Γενικού Γραμματέα Περιφέρειας 
Ο Προϊστάμενος Δ/νσης 
I. ΒΟΡΤΕΛΙΝΟΣ 

-♦- 

Αριθ. 4619 (4) 

Τροποποίηση της 21488/91 απόφασης του Νομάρχη Κο¬ 
ρινθίας περί σύστασης Νομικού Προσώπου με την 

επωνυμία «Σχολική Επιτροπή Δημοτικού Σχολείου 

Μαψού Κοινότητας Κουτάλά». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 περί 
κωδικοποίησης σε ενιαίο κείμενο των ισχυουσών διατάξε¬ 
ων του Δ.Κ.Κ. και 5 παρ. 8 Ν. 1894/90 και Ν. 2539/97. 

2. Τις διατάξεις του άρθρου 27 του Ν. 2081/92 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις. 

3. Την αριθμ. 21488/91 απόφαση του Νομάρχη Κοριν¬ 
θίας περί σύστασης Νομικού Προσώπου με την επωνυμία 
«Σχολική Επιτροπή Δημοτικού Σχολείου Μαψού Κοινότη¬ 
τας Κουτάλά». 

4. Την αριθμ. 45/99 νόμιμα ληφθείσα απόφαση του Δη¬ 
μοτικού Συμβουλίου Τενέας περί τροποποίησης της συ¬ 
στατικής πράξης του Νομικού Προσώπου, αποφασίζου¬ 
με: 

Τροποποιούμε την 21488/91 απόφαση του Νομάρχη 
Κορινθίας περί σύστασης Νομικού Προσώπου με την 
επωνυμία «Σχολική Επιτροπή Δημοτικού Σχολείου Μα¬ 
ψού Κοινότητας Κουτάλά» κατά το μέρος που αφορά την 
επωνυμία και τη διοίκηση αυτού ως εξής: 

1. Η επωνυμία του Νομικού Προσώπου Θα είναι: «Σχολι¬ 
κή Επιτροπή Δημοτικού Σχολείου Μαψού Δημοτικού Δια¬ 
μερίσματος Κουτάλά Δήμου Τενέας». 

2. Το Νομικό Πρόσωπο θα διοικείται από Διοικητικό 

Συμβούλιο σύμφωνα με τις διατάξεις του άρθρου 203 
παρ. 3 του Π.Δ. 410/95 και αυτές του άρθρου 5 παρ. 8 του 
Ν. 1894/90. 

Κατά τα λοιπά ισχύει η αριθμ. 21488/91 απόφαση του 
Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Τενέας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 16 Απριλίου 1999 

Με εντολή Γενικού Γραμματέα Περιφέρειας 
Ο Προϊστάμενος ΔΑ/σης 

I. ΒΟΡΤΕΑΙΝΟΣ 

- 4 - 

Αρίθ.4621 (5) 

Τροποποίηση των 26439/91 και 5955/94 αποφάσεων του 
Νομάρχη Κορινθίας περί σύστασης Νομικού Προσώ¬ 
που με την επωνυμία «Σχολική Επιτροπή Δημοτικού 
Σχολείου Κοινότητας Χιλιομοδίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 περί 
κωδικοποίησης σε ενιαίο κείμενο των ισχυουσών διατάξε- 
ωντου Δ.Κ.Κ. και 5 παρ. 8 Ν. 1894/90 και Ν. 2539/97. 

2 . Τις διατάξεις του άρθρου 27 του Ν. 2081/92 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις. 

3. Τις αριθμ. 26439/91 και 5955/94 αποφάσεις του Νο¬ 
μάρχη Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχολείου 
Κοινότητας Χιλιομοδίου». 

4. Την αριθμ. 46/99 νόμιμα ληφθείσα απόφαση του Δη¬ 
μοτικού Συμβουλίου Τενέας περί τροποποίησης της συ¬ 
στατικής πράξης του Νομικού Προσώπου, αποφασίζου¬ 
με: 

Τροποποιούμε τ\ς 26439/91 και 5955/94 αποφάσεις του 
Νομάρχη Κορινθίας περί σύστασης Νομικού Προσώπου 
με την επωνυμία «Σχολική Επιτροπή Δημοτικού Σχολείου 
Κοινότητας Χιλιομοδίου» κατά το μέρος που αφορά την 
επωνυμία και τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Σχολι¬ 
κή Επιτροπή Δημοτικού Σχολείου Δημ. Διαμ. Χιλιομοδίου 
Δήμου Τενέας». 

2. Το Νομικό Πρόσωπο θα διοικείται από Διοικητικό 
Συμβούλιο σύμφωνα με τις διατάξεις του άρθρου 203 
παρ. 3 του Π.Δ. 410/95 και αυτές του άρθρου 5 παρ. 8 του 
Ν. 1894/90. 

Κατά τα λοιπά ισχύουν οι 26439/91 και 5955/94 αποφά¬ 
σεις του Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Τενέ¬ 
ας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 16 Απριλίου 1999 

Με εντολή Γενικού Γ ραμματέα Περιφέρειας 
Ο Προϊστάμενος Δ νσης 
I. ΒΟΡΤΕΑΙΝΟΣ 


Αριθ.4156 + 2431 (6) 

Τροποποίηση της 14108/91 απόφασης του Νομάρχη Κο¬ 
ρινθίας περί σύστασης Νομικού Προσώπου με την 
επωνυμία «Σχολική Επιτροπή Γυμνασίου Κοινότητας 
Σοφικού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 περί 
κωδικοποίησης σε ενιαίο κείμενο των ισχυουσών διατάξε¬ 
ων του Δ.Κ.Κ. και 5 παρ. 8 Ν. 1894/90 και Ν. 2539/97. 

2. Τις διατάξεις του άρθρου 27 του Ν. 2081/92 που ρυθ¬ 
μίζει τον έλεγχα των δαπανών που προκαλούν οι κανονι¬ 
στικές διοικητικές πράξεις. 

3. Την αριθμ. 14108/91 απόφαση του Νομάρχη Κοριν¬ 
θίας περί σύστασης Νομικού Προσώπου με την επωνυμία 
•«Σχολική Επιτροπή Γυμνασίου Κοινότητας Σοφικού». 

4. Την αριθμ. 54/99 νόμιμα ληφθείσα απόφαση του Δημο¬ 
τικού Συμβουλίου Σολυνείας περί τροποποίησης της συ¬ 
στατικής πράξης του Νομικού Προσώπου, αποφασίζουμε: 

Τροποποιούμε την 14108/91 απόφαση του Νομάρχη 
Κορινθίας περί σύστασης Νομικού Προσώπου με την 
επωνυμία «Σχολική Επιτροπή Γ υμνασίου Κοινότητας Σο- 
φικού» κατά το μέρος που αφορά την επωνυμία και τη δι¬ 
οίκηση αυτού ως εξής: 

1. Η επωνυμία του Νομικού Προσώπου θα είναι: «Σχολι¬ 
κή Επιτροπή Γ υμνασίου Δημοτικού Διαμερίσματος Σοφι- 
κού Δήμου Σολυγείας». 

2. Το Νομικό Πρόσωπο θα διοικείται από Διοικητικό 
Συμβούλιο σύμφωνα με τις διατάξεις του άρθρου 203 
παρ. 3του Π.Δ. 410/95 και αυτές του άρθρου 5 παρ. 8 του 
Ν. 1894/90 και Ν. 2539/97. 

Κατά τα λοιπά ισχύει η αριθμ. 14108/91 απόφαση του 
Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Σολυ¬ 
γείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 8 Απριλίου 1999 

Με εντολή Γενικού Γ ραμματέα Περιφέρειας 
Ο Προϊστάμενος Δ/νσης 
I. ΒΟΡΤΕΑΙΝΟΣ 

- *- 

Αριθ. 2430 (7) 

Τροποποίηση της 14526/91 απόφασης του Νομάρχη Κο¬ 
ρινθίας περί σύστασης Νομικού Προσώπου με την 
επωνυμία «Σχολική Επιτροπή Δημοτικού Σχολείου και 
Νηπιαγωγείου Αγγελοκάστρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 περί 
κωδικοποίησης οε ενιαίο κείμενο των ισχυουσών διατάξε¬ 
ων του Δ.Κ.Κ. και 5 παρ. 8 Ν. 1894/90 και Ν. 2539/97. 

2. Τις διατάξεις του άρθρου 27του Ν. 2081/92που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις 

3. Γην αριθμ. 14526/91 απόφαση του Νομάρχη Κοριν- 

θίας περί σύστασης Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νηπιαγωγεί¬ 
ου Αγγελοκάστρου». 

4. Την αριθμ. 54/99 νόμιμα ληφθείσα απόφαση του Δημο¬ 
τικού Συμβουλίου Σολυγείας περί τροποποίησης της συ¬ 
στατικής πράξης του Νομικού Προσώπου, αποφασίζουμε: 

Τροποποιούμε την 14526/91 απόφαση του Νομάρχη 
Κορινθίας περί σύστασης Νομικού Προσώπου με την 
επωνυμία «Σχολική Επιτροπή Δημοτικού Σχολείου και 
Νηπιαγωγείου Αγγελοκάστρου» κατά το μέρος που αφο¬ 
ρά την επωνυμία και τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Σχολική 
Επιτροπή Δημοτικού Σχολείου και Νηπιαγωγείου Δημοτι¬ 
κού Διαμερίσματος Αγγελοκάστρου Δήμου Σολυγείας». 

2. Το Νομικό Πρόσωπο θα διοικείται από Διοικητικό 
Συμβούλιο σύμφωνα με τις διατάξεις του άρθρου 203 
παρ. 3 του Π Δ 410/95 και αυτές του άρθρου 5 παρ, 8 του 
Ν. 1894/90 και Ν. 2539/97. 

Κατά τα λοιπά ισχύει η αριθμ. 14526/91 απόφαση του 
Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Σολυ¬ 
γείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 8 Απριλίου 1999 

Με εντολή Γενικού Γραμματέα Περιφέρειας 
Ο Προϊστάμενος Δ/νσης 

I. ΒΟΡΤΕΛΙΝΟΣ 

-♦- 

Αριθ. 2429 (8) 

Τροποποίηση της 18451/91 απόφασης του Νομάρχη Κο¬ 
ρινθίας περί σύστασης Νομικού Προσώπου με την 

επωνυμία «Σχολική Επιτροπή Δημοτικού Σχολείου και 

Νηπιαγωγείου Κοινότητας Σοφικοΰ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 περί 
κωδικοποίησης σε ενιαίο κείμενο των ισχυουσών διατάξε¬ 
ων του Δ.Κ.Κ. και 5 παρ. 8 Ν. 1894/90 και Ν. 2539/97. 

Τις διατάξεις του άρθρου 27 του Ν. 2081/92 που ρυθ¬ 
μίζει τον έλεγχο των δαπανών που προκαλοΰν οι κανονι¬ 
στικές διοικητικές πράξεις. 

3. Την αριθμ. 18451/91 απόφαση του Νομάρχη Κοριν¬ 
θίας περί σύστασης Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νηπιαγωγεί¬ 
ου Κοινότητας Σοφικοΰ». 

4. Την αριθμ. 54/99 νόμιμα ληφθείσα απόφαση του Δη¬ 
μοτικού Συμβουλίου Σολυγείας περί τροποποίησης της 
συστατικής πράξης του Νομικού Προσώπου, αποφασί¬ 
ζουμε: 

Τροποποιούμε την 18451/91 απόφαση του Νομάρχη 
Κορινθίας περί σύστασης Νομικού Προσώπου με την 
επωνυμία «Σχολική Επιτροπή Δημοτικού Σχολείου και 
Νηπιαγωγείου Κοινότητας Σοφικοΰ» κατά το μέρος που 
αφορά την επωνυμία και τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Σχολι¬ 
κή Επιτροπή Δημοτικού Σχολείου και Νηπιαγωγείου Δη¬ 
μοτικού Διαμερίσματος Σοφικού Δήμου Σολυγείας». 


2. Το Νομικό Πρόσωπο θα διοικείται από Διοικητικό 
Συμβούλιο σύμφωνα με τις διατάξεις του άρθρου 203 
παρ. 3 του Π .Δ. 410/95 και αυτές του άρθρου 5 παρ. 8 του 
Ν. 1894/90 και Ν. 2539/97. 

Κατά τα λοιπά ισχύει η αριθμ. 18451/91 απόφαση του 
Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Σολυ¬ 
γείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 8 Απριλίου 1999 

Με εντολή Γενικού Γραμματέα Περιφέρειας 
Ο Προϊστάμενος Δ/νσης 
I. ΒΟΡΤΕΛΙΝΟΣ 

- ♦ - 

Αριθ. 4894 ( 9 ) 

Τροποποίηση των 7983/91 και 10914/94 αποφάσεων του 

Νομάρχη Κορινθίας περί σύστασης Νομικού Προσώ¬ 
που με την επωνυμία «Ενιαία Σχολική Επιτροπή Δημο¬ 
τικού Σχολείου και Νηπιαγωγείου Κλένιας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 περί 
κωδικοποίησης σε ενιαίο κείμενο των ισχυουσών διατάξε¬ 
ων του Δ.Κ.Κ. και 5 παρ. 8 Ν. 1894/90 και Ν. 2539/97. 

2. Τις διατάξεις του άρθρου 27 του Ν. 2081/92 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις. 

3. Τις αριθμ.7983/91 και 10914/94 αποφάσεις του Νο¬ 
μάρχη Κορινθίας περί σύστασης Νομικού Προσώπου με 
την επωνυμία «Ενιαία Σχολική Επιτροπή Δημοτικού Σχο¬ 
λείου και Νηπιαγωγείου Κλένιας». 

4. Την αριθμ. 49/99 νόμιμα ληφθείσα απόφαση του Δη¬ 
μοτικού Συμβουλίου Τενέας περί τροποποίησης της συ¬ 
στατικής πράξης του Νομικού Προσώπου, αποφασίζουμε: 

Τροποποιούμε τις 7983/91 και 10914/94 αποφάσεις του 
Νομάρχη Κορινθίας περί σύστασης Νομικού Προσώπου 
με την επωνυμία «Ενιαία Σχολική Επιτροπή Δημοτικού 
Σχολείου και Νηπιαγωγείου Κλένιας» κατά το μέρος που 
αφορά την επωνυμία και τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Ενιαία 
Σχολική Επιτροπή Δημοτικού Σχολείου και Νηπιαγωγεί¬ 
ου Δημοτικού Διαμερίσματος Κλένιας Δήμου Τενέας». 

2. Το Νομικό Πρόσωπο θα διοικείται από Διοικητικό 
Συμβούλιο σύμφωνα με τις διατάξεις του άρθρου 203 
παρ. 3 του Π.Δ. 410/95 και αυτές του άρθρου 5 παρ. 8 του 
Ν. 1894/90. 

Κατά τα λοιπά ισχύουν ως έχουν οι αριθμ. 7983/91 και 
10914/94 αποφάσεις του Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Τενέας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Απριλίου 1999 

Με εντολή Γενικού Γ ραμματέα Περιφέρειας 

Ο Προϊστάμενος Δ'νσης 
ί. ΒΟΡΤΕΛΙΝΟΣ 

β-ΓηβϊΙ: ηνβδ @ ΠοΙ·9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ Ε. Κ. 5248 320 

ΘΕΣΣΑΛΟΝΙΚΗ 

Βασ Όλγας 227 - Τ.Κ, 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέχρι 8 σεΜδες 200 δρχ - 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελίδες κα< άνω ,τροσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ Α Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α (Νόμοι, Π.Δ., Συμβάσεις κ.λπ.) 

Β" (Υπουργικές αποφάσεις κ.λπ.) 

Γ (Διορισμοί, απολύσεις κ.λπ, Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Γίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3 500 » . 

15.000 - . 750 - . 

70.000 » . 3.500 » . 

30,000 >· . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΎΧΗ ΕΚΤΟΣ Α.Ε. Α Ε.Π.Ε. 

250.000 » . 12.500 * . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

1 με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομενων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπρσττεται από τα Δημοσία Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσο της συνδρομής. , , 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. ... _._ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 

εγγράφονται συνδρομητές για μικρότερο χρονικό διάστημα. . 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινό από 08.00 έως 13.00 


{ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









